​ຄວາມເປັນລະບຽບ ກັບຄືນມາສູ່ ສະພາ​ນິຕິ​ບັນຍັດ ​​ຂອງເທີ​ກີ​ ແລ້ວ
​ຄວາມ​ເປັນ​ລະບຽບ​ຮຽບຮ້ອຍ ​ໄດ້​ກັບ​ຄືນມາ​ສູ່ ​ສະພາ​ນິຕິ​ບັນຍັດ​ ໃນ​ເທີ​ກີ​ແລ້ວ ​ຫຼັງ​ຈາກ​ໄດ້ເກີດ ການ​ທະເລາະວິວາດກັນ ​ທີ່​ມີ​ຫຼາຍ​ຄົນ ໄດ້​ຮັບ​ບາດ​ເຈັບ.
ຄວາມເປັນລະບຽບຮຽບຮ້ອຍ ໄດ້ກັບຄືນສູ່ສະພານິຕິບັນຍັດ ໃນເທີກີແລ້ວ ໃນວັນພະຫັດມື້ນີ້ ນຶ່ງມື້ ຫຼັງຈາກທີ່ໄດ້ມີການທະ ເລາະວິວາດກັນ ໃນສະພາ ທີ່ນະຄອນ Ankara ທີ່ມີຫຼາຍຄົນ ໄດ້ຮັບບາດເຈັບ ເຫດການສົກຕ່ອຍກັນ ໄດ້ເລີ້ມຂຶ້ນ ເມື່ອພວກສະມາຊິກສະພາ ຝ່າຍຄ້ານ ໄດ້ພະຍາຍາມທີ່ຈະເລື່ອນເວລາໃນການອະພິປາຍກ່ຽວກັບຮ່າງກົດໝາຍດ້ານ ຄວາມປອດໄພ ທີ່ອະນຸມັດໃຫ້ພວກຕຳຫຼວດ ມີໃຊ້ອຳນາດເພີ້ມຂຶ້ນ ເພື່ອຈະທັບມ້າງການ ປະທ້ວງນັ້ນ ຝ່າຍຄ້ານ ກ່າວວ່າ ເນື້ອໄນຂອງຮ່າງຍັດຕິນັ້ນແມ່ນ ໄດ້ລະເມີດສິດເສລິພາບໃນການສະແດງອອກຂອງສ່ວນບຸກຄົນ ມີຢ່າງນ້ອຍ 5 ຄົນ ໄດ້ຮັບການປິ່ນປົວຈາກການບາດເຈັບດັ່ງກ່າວ ໃນເຫດທີ່ເກີດຂຶ້ນໃນວັນພຸດວານນີ້ ຍັງບໍ່ທັນເປັນທີ່ຈະແຈ້ງເທື່ອວ່າ ມີຜູ້ໃດແດ່ທີ່ຈະປະເຊີນກັບຂໍ້ກ່າວຫາ